ארי סינגר

ארי (אריה) סינגר הוא קצין צה"ל במילואים בדרגת תת-אלוף, כיהן כקצין מילואים ראשי.

ביוגרפיה
סינגר, בנם של ביטריס וחיים-אהרון, נולד בארצות הברית, ובשנת 1973 עלה לישראל עם משפחתו שהתיישבה ברמת גן. למד בישיבת בני עקיבא כפר הרא"ה ובישיבת הגולן. התגייס לצה"ל ושובץ בחיל השריון. עבר הכשרה כלוחם וקורס מפקדי טנקים. לאחר קורס קציני שריון שירת כמפקד מחלקת טנקים. לאחר שחרורו משירות סדיר שימש במגוון תפקידי פיקוד ומטה בעוצבת יפתח ובהם מפקד גדוד. לאחר מלחמת לבנון השנייה מונה למפקד עוצבת יפתח. בהמשך שימש כראש מטה עוצבת נתיב האש. לאחר מכן שירת כראש מטה אוגדת הבשן.

ב-6 ביולי 2017 הועלה לדרגת תת-אלוף במילואים, ומונה לקצין מילואים ראשי. ב-2 בספטמבר 2021 סיים את תפקידו.

הוא חבר הוועד המייעץ של תנועת הביטחוניסטים.

חיים אישיים 
סינגר הוא יהלומן ומתגורר בפדואל. נשוי ואב לשישה ילדים. אחיו  נהרג במהלך שירותו הצבאי.

קישורים חיצוניים

הערות שוליים

מפקדי עוצבת יפתח
מפקדי חטיבה במילואים
קציני מילואים ראשיים
יהלומנים ישראלים
ישראלים ילידי ארצות הברית
עולים בשנות ה-1970
בוגרי ישיבת כפר הרא"ה
בוגרי ישיבת הגולן
תתי-אלופים בצה"ל
פדואל: אישים
חברי הביטחוניסטים
ישראלים שנולדו במאה ה-20